Viborger Samler, 1849-06-02
Efter at Rigsforsamlingen i Formiddagsmødet i Tirsdags havde behandlet et Regulativ til Valgkredsenes Jnddeling, oplæste Finantsministeren en kongelig Kundgjørelse om Hs. Maj. Kongens Civilliste, hvoraf vi foreløbigen udhæve følgende Puncter: Alle Slotte ere efter den erklærede for Statens Eiendom, ligeledes alle Museer, Samlinger, Theatret, det kongelige Capel og Civillisten uvedkommende. Statssecretariatet for Naadessager er ophævet. Civillisten selv bestemtes til 300,000 Species; hvor stor en Deel Holsteen og Lauenborg deraf skal udrede, forbeholdes. (Berl. Td.) Rigsforsamlingen har i sine Møder i Løverdags og i Tirsdags vedtaget følgende Paragrapher af Valgloven: § 10 (Tillæg). Til den Ende blive de, der vel endnu ikke have opfyldt de sidstnævnte Betingelser, men kunne ventes at ville opfylde dem i Løbet af det forestaaende Aar, for hvilket Valglisterne skulle gjælde, at opføre paa en særskilt Liste med udtrykkelig Angivelse af den Dag i Aaret, da de enten fylde det 30te Aar eller ville have havt fast Bopæl i et Aar i Valgkredsen (114 mod 3 St. Hele Paragr. 112 mod 1. § 1 Fra den 1ste Marts til den 8de f. M., begge Dage indbefattede, skulle Valglisterne fremligge til almindeligt Eftersyn paa et for Communens Beboere beqvemt Sted i 6 Timer hver Dag. Fremlæggelsens Tid og Sted bekjendtgjøres med mindst 8 Dages Varsel til Kirkestevne, eller paa den for offentlige Kundgjørelser paa vedkommende Sted ellers brugelige Maade (113 St.). § 13. Jnden 3 Dage fra Udløbet af den Tid, hvori Valglisterne fremligge, skal Enhver, som troer uden Føie at være udeladt af samme, eller som formener, at en Uberettiget derpaa er optagen, skriftligen fremsætte sin Begjæring om Optagelse eller sin Paastand om en Andens Udslettelse, ledsaget af en kort Angivelse af de Grunde, hvorpaa Paastanden er bygget. (16 mod 1 og 110 St.). § 14. De mod Valglisterne saaledes fremkomne Erindringer paakiendes af Communalbestyrelsen i et offentligt Møde, som afholdes i Løbet af de paafølgende fjorten Dage. Til dette Møde tilsiges saavel de, som have fremført Erindringer, som og de mod hvilke Jndsigelse er gjort, til hvilke derhos en Gjenpart af den mod dem rettede Skrivelse skal leveres. Efter de af Parterne fremlagte Documenter og de af dem fremstillede Vidners Forklaringer afgjøres de opstaaede Spørgsmaal, hvorom en kort Kiendelse tilføies Communalbestyrelsens sædvanlige Forhandlingsprotocol. De derefter berigtigede Valglister underskrives af Communalbestyrelsens Formand. (107 St.) § 15. For Kjøbenhavn affattes aarligen 9 Valglister, een for hver af de 9 Valgkredse, hvori Staden er deelt. Berigtigelsen af Valglisterne ( 11) og Paakiendelsen af de mod samme fremkomne Erindringer, (§ 14) skeer af den samlede Communalbestyrelse gjennem en Comitee af 5 Medlemmer, hvoraf To udnævnes af Magistraten og Tre af Borgerrepræsentantskabet (99 St.) § 16. Den, som er utilfreds med Communalbestyrelsens Kiendelse, hvorved Valget er nægtet ham, kan fordre en Udskrift af samme sig meddeelt uden Betaling, og indbringe Spørgsmaalet til Afgjørelse ved Lov og Dom. Saadanne Sager behandles gjæsteretsviis. Parterne ere i 1ste Jnstants fritagne for Erlæggelse af Retsgebyhrer og for Brugen af stemplet Papir, ligesom deraf det Offentlige skal beskikkes en Sagfører for den indstævnede Communalbestyrelse. Opnaaer Vedkommende Dom for at være valgberettiget, skal han optages paa Valglisten, saasnart han foreviser en Udskrift af Dommen. (95 mod 1 St.) § 17.